CELEX: 32021D2021
Language: el
Date: 2021-11-18 00:00:00
Title: Εκτελεστική απόφαση (EE) 2021/2021 της Επιτροπής της 18ης Νοεμβρίου 2021 για ορισμένα μέτρα έκτακτης ανάγκης σχετικά με την αφρικανική πανώλη των χοίρων στη Γερμανία [κοινοποιηθείσα υπό τον αριθμό C(2021) 8468] (Το κείμενο στη γερμανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ)

19.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 413/34
               
            
         ΕΚΤΕΛΕΣΤΙΚΗ ΑΠΟΦΑΣΗ (EE) 2021/2021 ΤΗΣ ΕΠΙΤΡΟΠΗΣ
         της 18ης Νοεμβρίου 2021
         για ορισμένα μέτρα έκτακτης ανάγκης σχετικά με την αφρικανική πανώλη των χοίρων στη Γερμανία
         
            
               [κοινοποιηθείσα υπό τον αριθμό C(2021) 8468]
            
         
         (Το κείμενο στη γερμανική γλώσσα είναι το μόνο αυθεντικό)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων») (1), και ιδίως το άρθρο 259 παράγραφος 1,
         Εκτιμώντας τα ακόλουθα:
         
                     (1)
                  
                  
                     Η αφρικανική πανώλη των χοίρων είναι λοιμώδης ιογενής νόσος δεσποζόμενων και άγριων χοιροειδών, η οποία μπορεί να επηρεάσει σοβαρά τον σχετικό ζωικό πληθυσμό και την κερδοφορία της κτηνοτροφίας, διαταράσσοντας τις μετακινήσεις φορτίων των εν λόγω ζώων και των προϊόντων τους εντός της Ένωσης και τις εξαγωγές προς τρίτες χώρες.
                  
               
                     (2)
                  
                  
                     Σε περίπτωση εκδήλωσης εστίας αφρικανικής πανώλης των χοίρων σε δεσποζόμενα χοιροειδή, υπάρχει σοβαρός κίνδυνος εξάπλωσης της νόσου σε άλλες εγκαταστάσεις με δεσποζόμενα χοιροειδή.
                  
               
                     (3)
                  
                  
                     Ο κατ’ εξουσιοδότηση κανονισμός (ΕΕ) 2020/687 της Επιτροπής (2) συμπληρώνει τους κανόνες για τον έλεγχο των καταγεγραμμένων νόσων που αναφέρονται στο άρθρο 9 παράγραφος 1 στοιχεία α), β) και γ) του κανονισμού (ΕΕ) 2016/429 και ορίζονται ως νόσοι κατηγορίας Α, Β και Γ στον εκτελεστικό κανονισμό (ΕΕ) 2018/1882 της Επιτροπής (3). Ειδικότερα, τα άρθρα 21 και 22 του κατ’ εξουσιοδότηση κανονισμού (ΕΕ) 2020/687 προβλέπουν την οριοθέτηση απαγορευμένης ζώνης σε περίπτωση εμφάνισης εστίας νόσου κατηγορίας Α, συμπεριλαμβανομένης της αφρικανικής πανώλης των χοίρων, και την εφαρμογή ορισμένων μέτρων στη ζώνη αυτή. Επιπλέον, το άρθρο 21 παράγραφος 1 του εν λόγω κατ’ εξουσιοδότηση κανονισμού προβλέπει ότι η απαγορευμένη ζώνη περιλαμβάνει ζώνη προστασίας, ζώνη επιτήρησης και, εάν απαιτείται, περαιτέρω απαγορευμένες ζώνες γύρω ή δίπλα από τις ζώνες προστασίας και επιτήρησης.
                  
               
                     (4)
                  
                  
                     Ο εκτελεστικός κανονισμός (ΕΕ) 2021/605 της Επιτροπής (4) θεσπίζει ειδικά μέτρα ελέγχου για την αντιμετώπιση της αφρικανικής πανώλης των χοίρων. Ειδικότερα, το άρθρο 3 στοιχείο α) του εν λόγω εκτελεστικού κανονισμού προβλέπει την οριοθέτηση απαγορευμένης ζώνης σε περίπτωση εμφάνισης εστίας αφρικανικής πανώλης των χοίρων σε δεσποζόμενα χοιροειδή, σύμφωνα με το άρθρο 21 παράγραφος 1 του κατ’ εξουσιοδότηση κανονισμού (ΕΕ) 2020/687.
                  
               
                     (5)
                  
                  
                     Η Γερμανία ενημέρωσε την Επιτροπή σχετικά με την υφιστάμενη κατάσταση όσον αφορά την αφρικανική πανώλη των χοίρων στην επικράτειά της, μετά από την εμφάνιση εστίας της νόσου στο ομόσπονδο κρατίδιο του Μεκλεμβούργου–Δυτικής Πομερανίας στις 15 Νοεμβρίου, και, όπως ορίζεται στον κατ’ εξουσιοδότηση κανονισμό (ΕΕ) 2020/687 και τον εκτελεστικό κανονισμό (ΕΕ) 2021/605, οριοθέτησε απαγορευμένη ζώνη η οποία περιλαμβάνει ζώνη προστασίας και ζώνη επιτήρησης, στις οποίες εφαρμόζονται τα γενικά μέτρα ελέγχου νόσων που προβλέπονται στον κατ’ εξουσιοδότηση κανονισμό (ΕΕ) 2020/687, με σκοπό την αποτροπή της περαιτέρω εξάπλωσης της εν λόγω νόσου.
                  
               
                     (6)
                  
                  
                     Για να αποτραπεί οποιαδήποτε περιττή διαταραχή στο εμπόριο εντός της Ένωσης και να αποφευχθεί η επιβολή αδικαιολόγητων φραγμών στο εμπόριο από τρίτες χώρες, είναι αναγκαίο να οριστεί γρήγορα σε επίπεδο Ένωσης η απαγορευμένη ζώνη για την αφρικανική πανώλη των χοίρων στη Γερμανία, που περιλαμβάνει ζώνη προστασίας και ζώνη επιτήρησης, σε συνεργασία με το εν λόγω κράτος μέλος.
                  
               
                     (7)
                  
                  
                     Δεδομένου του επείγοντος χαρακτήρα της επιδημιολογικής κατάστασης στην Ένωση όσον αφορά την εξάπλωση της αφρικανικής πανώλης των χοίρων, είναι σημαντικό τα μέτρα που καθορίζονται στην παρούσα εκτελεστική απόφαση να εφαρμοστούν το συντομότερο δυνατόν.
                  
               
                     (8)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η Γερμανία εξασφαλίζει ότι η απαγορευμένη ζώνη που οριοθετείται από το εν λόγω κράτος μέλος, όπου εφαρμόζονται τα μέτρα που προβλέπονται στον κατ’ εξουσιοδότηση κανονισμό (ΕΕ) 2020/687 για τις ζώνες προστασίας και επιτήρησης, περιλαμβάνει κατ’ ελάχιστον τις περιοχές που παρατίθενται στο παράρτημα της παρούσας εκτελεστικής απόφασης.
         
         
            Άρθρο 2
            Η παρούσα απόφαση εφαρμόζεται έως τις 15 Φεβρουαρίου 2022.
         
         
            Άρθρο 3
            Η παρούσα απόφαση απευθύνεται στη Γερμανία.
         
         
            Βρυξέλλες, 18 Νοεμβρίου 2021.
            
               
                  Για την Επιτροπή
               
               Στέλλα ΚΥΡΙΑΚΙΔΟΥ
               
                  Μέλος της Επιτροπής
               
            
         
         
            (1)  ΕΕ L 84 της 31.3.2016, σ. 1.
         
            (2)  Κατ’ εξουσιοδότηση κανονισμός (ΕΕ) 2020/687 της Επιτροπής, της 17ης Δεκεμβρίου 2019, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την πρόληψη και τον έλεγχο ορισμένων καταγεγραμμένων νόσων (ΕΕ L 174 της 3.6.2020, σ. 64).
         
            (3)  Εκτελεστικός κανονισμός (ΕΕ) 2018/1882 της Επιτροπής, της 3ης Δεκεμβρίου 2018, για την εφαρμογή ορισμένων κανόνων πρόληψης και ελέγχου νόσων σε κατηγορίες καταγεγραμμένων νόσων και για την κατάρτιση καταλόγου ειδών και ομάδων ειδών οργανισμών που συνιστούν σημαντικό κίνδυνο εξάπλωσης των εν λόγω καταγεγραμμένων νόσων (ΕΕ L 308 της 4.12.2018, σ. 21).
         
            (4)  Εκτελεστικός κανονισμός (ΕΕ) 2021/605 της Επιτροπής, της 7ης Απριλίου 2021, για τη θέσπιση ειδικών μέτρων ελέγχου για την αντιμετώπιση της αφρικανικής πανώλης των χοίρων (ΕΕ L 129 της 15.4.2021, σ. 1).
      
      
         
            ΠΑΡΑΡΤΗΜΑ
            
                        Περιοχές που οριοθετούνται ως απαγορευμένη ζώνη στη Γερμανία, όπως αναφέρεται στο άρθρο 1
                     
                     
                        Ημερομηνία λήξης ισχύος των μέτρων
                     
                  
                        Ζώνη προστασίας
                        
                           Landkreis Rostock:
                        
                        
                                    —
                                 
                                 
                                    Gemeinde Lalendorf mit den Ortsteilen Vogelsang, Raden, Lalendorf, Mamerow und Bergfeld.
                                 
                              
                     
                        15 Φεβρουαρίου 2022
                     
                  
                        Ζώνη επιτήρησης
                        
                           Landkreis Rostock
                        
                        
                                    —
                                 
                                 
                                    Gemeinde Dahmen mit den Ortsteilen Barz, Bockholt und Neu Ziddorf,
                                 
                              
                                    —
                                 
                                 
                                    Gemeinde Dalkendorf mit den Ortsteilen Amalienhof, Appelhagen, Bartelshagen, Dalkendorf,
                                 
                              
                                    —
                                 
                                 
                                    Gemeinde Dobbin-Linstow mit dem Hallaliter Forst,
                                 
                              
                                    —
                                 
                                 
                                    Gemeinde Groß Roge mit den Ortsteilen Groß Roge, Klein Roge, Mieckow, Neu Rachow, Rachow, Wotrum und Zierstorf,
                                 
                              
                                    —
                                 
                                 
                                    Gemeinde Groß Wokern mit den Ortsteilen Groß Wokern, Klein Wokern, Neu Wokern, Nienhagen, Uhlenhof und Waldschmidt,
                                 
                              
                                    —
                                 
                                 
                                    Gemeinde Hohen Demzin mit den Ortsteilen Burg Schlitz, Görzhausen, Grambzow, Groß Köthel, Hohen Demzin, Karstorf und Klein Köthel,
                                 
                              
                                    —
                                 
                                 
                                    Gemeinde Hoppenrade mit den Ortsteilen Koppelow, Schwiggerow und Striggow,
                                 
                              
                                    —
                                 
                                 
                                    Gemeinde Kuchelmiß mit den Ortsteilen Ahrenshagen nördlich der L11, Hinzenhagen, Kuchelmiß und Wilsen,
                                 
                              
                                    —
                                 
                                 
                                    Stadt Laage mit dem Ortsteil Pölitz,
                                 
                              
                                    —
                                 
                                 
                                    Gemeinde Lalendorf mit den Ortsteilen Bansow, Carlsdorf, Dersentin, Friedrichshagen, Gremmelin, Klaber, Krassow, Krevtsee, Langhagen, Lübsee, Neu Krassow, Neu Zierhagen, Niegleve, Nienhagen, Reinshagen, Roggow, Rothspalk, Schlieffenberg, Tolzin, Vietgest und Wattmannshagen,
                                 
                              
                                    —
                                 
                                 
                                    Stadt Teterow – Stadtgebiet bis Bergringstadion/Malchiner Straße,
                                 
                              
                                    —
                                 
                                 
                                    Gemeinde Warnkenhagen mit den Ortsteilen Hessenstein und Warnkenhagen,
                                 
                              
                           Landkreis Mecklenburgische Seenplatte
                        
                        
                                    —
                                 
                                 
                                    Gemeinde Vollrathsruhe, Ortsteil Klein Luckow.